Ελισάβετ Μυστακίδου

Η Ελισάβετ Μυστακίδου (γνωστότερη με το όνομα Έλλη Μυστακίδου) είναι πρωταθλήτρια του τάε κβον ντο, που αναδείχθηκε ασημένια Ολυμπιονίκης στην κατηγορία των +67 κιλών το 2004 στην Αθήνα. Πέτυχε να γίνει η πρώτη Ελληνίδα που κατέκτησε μετάλλιο σε Ολυμπιακούς Αγώνες στο τάε Κβον Ντο. Σωματείο της είναι ο Φίλιππος Γιαννιτσών. Το 2008, έπειτα από τους Ολυμπιακούς Αγώνες του Πεκίνου, εξέφρασε την επιθυμία της να αφοσιωθεί στην οικογενειακή της ζωή και όχι τόσο στο άθλημα.

 Βιογραφία 
Γεννήθηκε στα ΓιαννιτσάΣυλλογικό έργο, Νέα Εγκυκλοπαιδεία, εκδ. Μαλλιάρης – Παιδεία, 2006, τ. 17, σελ. 146.in.gr  - Βιογραφικό αθλήτριαςστις 15 Αυγούστου του 1977. Άρχισε να ασχολείται με το άθλημά της το 1989. Είναι έγγαμη.

 Παρουσία σε Ολυμπιακούς Αγώνες 
Η μεγαλύτερη επιτυχία στην καριέρα της αθλήτριας ήταν στους Θερινούς Ολυμπιακούς Αγώνες του 2004 στην Αθήνα, όπου κατέκτησε το ασημένιο μετάλλιο. Στον τελικό ηττήθηκε από την Κινέζα Λούο με 8-6.

Η Μυστακίδου έλαβε μέρος και στους επόμενους Ολυμπιακούς Αγώνες, στο Πεκίνο, χωρίς όμως να κατορθώσει να προχωρήσει εως τα προημιτελικά. Στις 22 Αυγούστου του 2008 αγωνίστηκε στην κατηγορία των +67 κιλών όπου όμως γνώρισε την ήττα στη «φάση των 16» από την Πορτορικανή Ασουνσιόν Οκάσιο Ροντρίγκεζ με 1-0 στα σημεία. Έχασε τις ελπίδες για διεκδίκηση κάποιου μεταλλίου στα ρεπεσάζ, καθώς η αντίπαλος που την είχε νικήσει ηττήθηκε και η ίδια.Contra.gr  Άδοξο φινάλε για Μυστακίδου, 22 Αυγούστου 2008. Μετά τον αποκλεισμό της, τον οποίο απέδωσε στη νευρικότητα και το άγχος που είχε η ίδια,  η Μυστακίδου δήλωσε ότι στο Πεκίνο ήταν οι τελευταίοι της Ολυμπιακοί Αγώνες,  εκφράζοντας την ανάγκη να αφοσιωθεί στην οικογένειά της και στο να κάνει ένα παιδίΕλευθεροτυπία , 
Η τελευταία ελπίδα, 23 Αυγούστου 2008..

 Διακρίσεις 
Ολυμπιακοί Αγώνες
2004: Ασημένιο μετάλλιο.
Παγκόσμιο Κύπελλο
 2000, 2001: Χάλκινο μετάλλιο.
Ευρωπαϊκό πρωτάθλημα
2000: Χρυσό μετάλλιο, 2002: Ασημένιο μετάλλιο, 1992: Χάλκινο μετάλλιο (στο ομαδικό).
Παγκόσμιο Πρωτάθλημα
1993 (κατηγορία 70+ κιλά), 2001 (67-72 κ.), 2003 (63-67 κ.): Χάλκινο μετάλλιο.

 Εξωτερικοί σύνδεσμοι 
Συνέντευξη της αθλήτριας το 2008 στο Αθηναϊκό Πρακτορείο Ειδήσεων
Βιογραφικό olympionikes.gr 

 Παραπομπές 

Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές του Τάε Κβον Ντο